Diari Oficial de la Generalitat Valenciana


Sumari del DOGV 3794, del 17-07-2000 (2000/5885)

ORDRE d'11 de juliol de 2000, de la Conselleria de Justícia i Administracions Públiques, convocatòria 3/1999, per la qual es convoquen proves selectives d'accés al grup C, sector administració general, pel sistema de promoció interna, corresponent a l'oferta d'ocupació pública de la Generalitat Valenciana de 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5885


Data del document
:   11-07-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu
    * professió administrativa

ORDRE d'11 de juliol de 2000, de la Conselleria de Justícia i Administracions Públiques, convocatòria 3/1999, per la qual es convoquen proves selectives d'accés al grup C, sector administració general, pel sistema de promoció interna, corresponent a l'oferta d'ocupació pública de la Generalitat Valenciana de 1999. [2000/M5885]
  
En exercici de les competències atribuïdes per l'article 27 de la Llei de la Funció Pública Valenciana, per tal de donar compliment a allò establit en la disposició transitòria tercera del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, i d'acord amb allò establit en l'article 53 i la disposició addicional vuitena de l'esmentada llei i l'article 37 del Reglament, es convoquen proves selectives d'accés al grup C, sector administració general, per promoció interna, segons les següents
  
Bases
  
Primera. Objecte de la convocatòria
  
1.1 La present convocatòria té per objecte la selecció de personal, mitjançant el sistema de concurs oposició, per a cobrir 148 llocs de treball del grup C, sector administració general, pel torn de promoció interna. De conformitat amb el que disposa la disposició addicional segona de la Llei de la Funció Pública Valenciana, dels 148 llocs citats, 5 queden reservats a la quota de discapacitats.
  
1.2. Els llocs no coberts per la quota de discapacitats s'acumularan a la resta del torn de promoció interna.
  
Segona. Condicions generals dels aspirants
  
Els aspirants hauran de reunir, a més de les condicions establides a l'article 12 de la Llei de la Funció Pública Valenciana, els requisits següents:
  
2.1 Ser funcionari de carrera de la Generalitat Valenciana del grup D, sector administració general, amb una antiguitat com a mínim de dos anys en aquest grup i sector.
  
2.2. Estar en possessió de la titulació corresponent al grup C conforme al que estableix l'article 4 de la Llei de la Funció Pública Valenciana, o acreditar una antiguitat de 10 anys en el grup D, o de cinc anys i la superació d'un curs específic de formació.
  
Les condicions per a ser admés a les proves, hauran de reunir-se en el moment de l'acabament del termini de presentació de sol·licituds i mantenir-se durant tot el procés selectiu, fins al moment de la presa de possessió, excepte en el supòsit de la superació del curs específic de formació, el qual s'acreditarà una vegada realitzat, segons el que estableix la base 14 d'aquesta convocatòria
  
Tercera. Aspirants amb discapacitació
  
El tribunal establirà, per a les persones amb discapacitat que així ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en l'oposició, seguint les instruccions establides en la base 6.3.2.
  
Quarta. Sol·licituds
  
Els qui vulguen prendre part en aquestes proves selectives hauran d'emplenar la sol·licitud que figura com a model en l'annex II, la qual serà facilitada en les oficines públiques que s'esmenten en l'annex III.
  
Cinquena. Drets d'examen
  
Els drets d'examen seran de 1.956 pessetes (11,76 euros) i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
D'acord amb el que disposa l'article 4 de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33%, estan exemptes del pagament dels drets d'examen. Aquests aspirants hauran de presentar certificat de la Conselleria de Benestar Social o dels òrgans competents d'altres administracions públiques que acredite una discapacitat igual o superior al 33%, i ho faran constar amb una creu en l'apartat 32.3 de la instància.
  
Sisena. Presentació de sol·licituds
  
6.1. Les sol·licituds seran dirigides a la Direcció General de Funció Pública. A la sol·licitud s'acompanyarà una fotocòpia del DNI, marcant la casella número 32.1 de l'imprés de sol·licitud.
  
El termini per a la presentació de sol·licituds començarà l'endemà de la publicació de la convocatòria en el Diari Oficial de la Generalitat Valenciana i conclourà el 15 de setembre de 2000.
  
Les sol·licituds seran presentades per les persones interessades a les oficines públiques que figuren relacionades en l'annex III, una vegada pagada la taxa fixada en la base 5.
  
També es podran presentar les sol·licituds en la forma establida en l'article 38 de la Llei de Règim Jurídic de les Administracions Publiques i del Procediment Administratiu Comú.
  
L'IVAP elaborarà els temaris corresponents. A partir del dia 17 de juliol es lliurarà, gratuïtament, un únic exemplar per sol·licitud, en presentar la còpia de la instància degudament registrada.
  
6.2. L'aspirant, en l'emplenament de la seua sol·licitud haurà de seguir rigorosament les instruccions següents:
  
6.2.1. En l'apartat número 20 de l'imprés de sol·licitud, forma d'accés, els aspirants, assenyalaran amb una ics (X) sobre la lletra P.
  
6.2.2. Els aspirants amb minusvalideses de grau igual o superior al 33% que opten per la quota de discapacitats, assenyalaran amb una ics (X) sobre la lletra D, assenyalant a la casella 23 el tipus de discapacitat: (F) Física, (P) Psíquica, (S) Sensorial. Igualment podran sol·licitar les mesures d'adaptació previstes en els apartats 24 i 25 de l'imprés de sol·licitud, d'acord amb la següent classificació:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de l'exercici.
  
3) Augment de la grandària dels caràcters de l'examen, per dificultat de visió.
  
4) Necessitat d'intèrpret, degut a sordesa.
  
5) Sistema braille d'escriptura, per invident.
  
6) Altres, especificant-ne quines.
  
6.2.3. Els aspirants amb minusvalideses que no accedisquen per la quota de discapacitats també podran sol·licitar les mesures d'adaptació establides en l'apartat 25 de l'imprés de sol·licitud indicades en la base 6.2.2.
  
6.3. En el termini de 10 dies hàbils a partir de la publicació de la relació d'aspirants que han superat la fase d'oposició, establida en la base 12.1, els aspirants presentaran un currículum acompanyat de tots aquells documents acreditatius dels mèrits que vulguen al·legar. Si els mèrits que s'al·leguen ja constaren en el registre de personal de la Generalitat Valenciana, únicament caldrà citar-los en el currículum, sense aportar els documents corresponents.
  
Setena. Admissió dels aspirants
  
7.1 Acabat el termini de presentació de sol·licituds, amb la verificació prèvia que s'ha realitzat el pagament dels drets d'examen, la Direcció General de Funció Pública dictarà resolució, la qual serà publicada en el Diari Oficial de la Generalitat Valenciana, que contindrà la relació provisional d'admesos i exclosos a la realització de les proves.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que estimen convenients en el termini de 10 dies hàbils comptats a partir de l'endemà al de la publicació de la relació provisional d'admesos i exclosos, segons l'article 71 de la Llei de Règim Jurídic de les Administracions Publiques i del Procediment Administratiu Comú.
  
En tot cas, a l'objecte d'evitar errades i, en el supòsit de produir-se, possibilitar-ne l'esmena en temps i forma, els aspirants comprovaran fefaentment no només que no figuren recollits ren la relació provisional d'exclosos sinó que, a més a més, que els seus noms i dades consten correctament en les pertinents relacions d'admesos.
  
7.2. Transcorregut el termini anterior, vistes les al·legacions i esmenats els defectes, si s'escau, es dictarà una resolució que elevarà a definitiva la llista d'admesos i exclosos a la realització de les proves, la qual serà publicada en el Diari Oficial de la Generalitat Valenciana.
  
En la resolució mitjançant la qual s'eleve a definitiva la llista d'admesos i exclosos la realització de les proves establirà, com a mínim amb 15 dies d'antelació, la data, el lloc de celebració i l'hora de començament del exercici.
  
Vuitena. Proves selectives
  
8.1 El procediment de selecció dels aspirants serà el de concurs oposició.
  
8.2. Desenvolupament de l'oposició:
  
L'oposició constarà d'un exercici obligatori i eliminatori, el qual consistirà a resoldre per escrit, en un temps a determinar pel tribunal, un test amb quatre alternatives de resposta, on només una d'elles serà correcta, referit a les matèries del programa que figura com a annex I.
  
8.3 Qualificació de l'exercici.
  
8.3.1 L'exercici que consta la fase d'oposició serà qualificat de 0 a 80 punts, i caldrà un mínim de 40 punts per a superar-lo.
  
8.3.2. El nivell de coneixements mínims exigits per a aconseguir els 40 punts en l'exercici serà fixat pel tribunal, amb caràcter previ a la seua realització, sense que les preguntes contestades erròniament siguen comptabilitzades negativament.
  
8.4. Fase de concurs.
  
Només podran participar en aquesta fase els aspirants que hagen superat l'exercici obligatori de la fase d'oposició.
  
La valoració dels mèrits al·legats pels participants, obtinguts o computats fins a la data d'acabament del termini de presentació d'instàncies, es farà d'acord amb el barem que figura en l'annex IV.
  
Novena. La puntuació final
  
La puntuació final del concurs oposició s'obtindrà amb la suma de la puntuació obtinguda en ambdues parts.
  
A continuació es configurarà per separat dues relacions corresponents respectivament al torn de promoció interna i a la quota de discapacitats, ordenades per puntuació de major a menor, i s'interromprà quan el nombre d'inclosos coincidisca amb el nombre de llocs de treball convocats per torn de promoció interna i quota de discapacitats.
  
En cas d'empat entre aspirants inclosos en la relació, l'ordre s'establirà atenent en primer lloc a la major puntuació obtinguda en l'exercici de l'oposició i de continuar l'empat, aquest es dirimirà per la major puntuació obtinguda en els distints apartats del barem del concurs, pel mateix ordre en què figuren relacionats. En cas de persistir l'empat, aquest es dirimirà per ordre alfabètic del primer cognom dels aspirants empatats, iniciant-se el citat ordre per la lletra C, conforme el resultat del sorteig celebrat el dia 28 de febrer de 2000 (DOGV núm. 3.706 de 10.03.2000).
  
Deu. Desenvolupament de les proves selectives
  
10.1 L'exercici d'oposició es realitzarà en el lloc, la data i l'hora que s'establisca en la resolució per la qual s'aprova i publica en el Diari Oficial de la Generalitat Valenciana la llista definitiva d'admesos a la realització de les proves. L'exercici es convocarà en un termini no inferior a quatre mesos ni superior a sis mesos transcorreguts des de la finalització del termini de presentació d'instàncies.
  
10.2. Els aspirants seran convocats per a cada exercici en crida única.
  
Els membres del tribunal qualificador i el personal col·laborador no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels dits documents, i també de l'exemplar per a l'interessat de la sol·licitud d'admissió a les proves.
  
D'acord amb el Reial Decret 192/1988, de 4 de març, durant la realització dels exercicis, no està permés fumar als llocs de celebració d'aquests.
  
Onze. Publicitat de les llistes
  
11.1 En finalitzar l'exercici de la fase d'oposició el tribunal publicarà al lloc d'examen i en les seus de la Conselleria de Justícia i Administracions Públiques d'Alacant, Castelló i València, i a la pàgina eeb de la Direcció General de Funció Pública: http://www.gva.es/infociu/index.html apartat informació per conselleries, Justícia i Administracions Públiques, Funció Pública) les relacions d'aspirants que hagen obtingut una qualificació de quaranta o més punts i que han de passar a la fase de concurs.
  
11.2. Una vegada baremats els mèrits, el tribunal exposarà en els llocs d'examen i en les seus de la Conselleria de Justícia i Administracions Públiques d'Alacant, Castelló i València, i pàgina web de la Direcció General de Funció Pública: http://www.gva.es/infociu/index.html (apartat informació per conselleries, Justícia i Administracions Públiques, Funció Pública) la llista d'aspirants amb la puntuació obtinguda en la fase de concurs, i també la d'aprovats pel seu ordre de puntuació final a què fa referència la base 9, i es concedirà un termini de 10 dies hàbils per que formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i esmenes, el tribunal dictarà resolució fixant les relacions definitives d'aspirants aprovats pel seu ordre de puntuació total a què es refereix la base 9, i l'elevarà a la Direcció General de Funció Pública per a ser publicada en el Diari Oficial de la Generalitat Valenciana.
  
En cap cas el tribunal podrà declarar que han superat les proves selectives un nombre superior al de llocs de treball convocats.
  
Dotze. Presentació de documents
  
12.1. En el termini de 20 dies hàbils comptats des de l'endemà al de la publicació en el Diari Oficial de la Generalitat Valenciana de les relacions a què fa referència la base 11, els aspirants proposats hauran de presentar davant de la Direcció General de Funció Pública, fotocòpia compulsada del títol acadèmic exigible d'acord amb la base 2.2, o en el seu cas certificat acreditatiu d'una antiguitat de 10 anys en el grup D o de 5 anys i la superació de curs a què fa referència la base 2.2 de la convocatòria.
  
12.2. Els aspirants amb discapacitació hauran de presentar certificat de la Conselleria de Benestar Social o dels òrgans competents d'altres administracions públiques, que acredite una discapacitat igual o superior al 33%, i també de la seua capacitat per a exercir les funcions que corresponguen a les vacants oferides.
  
12.3. La falta de presentació de la documentació, dins del termini indicat, excepte els casos de força major, la presentació de documents dels quals es desprenga el no-compliment de les condicions generals de la convocatòria o els supòsits de falsedat en la declaració, produirà lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjuí de les responsabilitats en què haja pogut incórrer.
  
Tretze. Curs específic de formació
  
Aquells aspirants que hagen superat el concurs oposició i acrediten únicament cinc anys d'antiguitat en el grup D i no estiguen en possessió de la titulació corresponent al grup C, hauran de superar un curs específic de formació, el contingut i duració del qual serà fixat per la Direcció General de Funció Pública, i que es realitzarà abans de la publicació en el Diari Oficial de la Generalitat Valenciana de la relació a què fa referència la base 11.2 d'aquesta convocatòria.
  
Catorze. Nomenament de funcionaris
  
Transcorregut el termini de presentació de la documentació i simultàniament a la resolució del concurs que es convocarà segons l'article 9, punt un, apartat b) de la Llei de la Funció Pública Valenciana, el conseller de Justícia i Administracions Públiques, dictarà la resolució, la qual serà publicada en el Diari Oficial de la Generalitat Valenciana, de nomenament com a funcionaris del grup C dels aspirants a què fa referència la base 9, adjudicant-los els llocs de treball que obtingueren en l'esmentat concurs, sense perjuí que en el seu moment l'administració considere la possibilitat de confirmar cadascun dels aprovats al lloc de treball que ja exercien, amb la reclassificació oportuna prèvia, sense necessitat de realitzar l'esmentat concurs.
  
Quinze. Tribunals
  
15.1. El tribunal qualificador de la present convocatòria, estarà compost per set membres; s'hauran de designar el mateix nombre de suplents, i tindrà la següent composició: president/a, secretari/ària i cinc vocals, dels quals un serà proposat per les organitzacions sindicals en els termes que es fixen en els pactes a què es refereix la Llei 9/1987, de 12 de juny.
  
La relació nominal dels membres del tribunal serà publicada amb una antelació mínima d'un mes a la data de començament de la prova, mitjançant ordre del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
Els membres del tribunal, i els assessors, hauran d'abstenir-se i podran ser recusats pels interessats quan concórreguen les circumstàncies establides en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Igualment, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.
  
El tribunal, i els seus col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb allò establit en la base 10.2.
  
15.2. A l'efecte de comunicacions i de qualssevol altra incidència el tribunal tindrà la seua seu a la Direcció General de Funció Pública, (c/ Miquelet núm. 5, 46024 València).
  
15.3. El tribunal tindrà la categoria assenyalada en el Decret 24/1997 d'11 de febrer, del Consell de la Generalitat Valenciana, i l'Ordre de 23 de juliol de 1998 (DOGV de 15.09.1998) de desplegament, sobre indemnitzacions per raó del servei .
  
15.4. El funcionament del rribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Setze. Recursos
  
16.1. La present convocatòria, les seues bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des del dia següent al de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
  
16.2. Contra els actes del tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, a partir de l'endemà de la publicació de la corresponent resolució del tribunal.
  
València, 11 de juliol de 2000
  
El conseller de Justícia i Administracions Públiques
  
CARLOS GONZÁLEZ CEPEDA
  
ANNEX I
  
I. Dret administratiu
  
1. L'ordenament jurídic administratiu: fonts. La Constitució. Lleis orgàniques i lleis ordinàries. Altres disposicions normatives amb força de llei. El reglament: Concepte, naturalesa i classes. Límits de la potestat reglamentària. Autonomia i sistema de fonts.
  
2. L'acte administratiu: concepte, elements i classes. Validesa i eficàcia dels actes administratius. Publicació i notificació. Execució dels actes administratius. Nul·litat i anul·labilitat.
  
3. El procediment administratiu: concepte. La Llei 30/1992, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Les fases del procediment administratiu.
  
4. Revisió dels actes en via administrativa. Reclamacions prèvies. Potestat sancionadora. Responsabilitat de les administracions públiques.
  
5. La jurisdicció contenciosa administrativa. Les parts. Objecte del recurs. Procediments.
  
6. Els contractes de l'administració: concepte. Tipus. Modalitats de contractes administratius. El procediment de contractació. La selecció del contractista. L'execució i modificació dels contractes. L'extinció dels contractes.
  
II. Gestió de personal
  
7. La Llei de la Funció Pública Valenciana. Normativa de desplegament en matèria de personal. Òrgans superiors de la Funció Pública Valenciana. El personal al servei de l'administració pública de la Generalitat Valenciana. Classes. Classificació de llocs de treball.
  
8. L'accés a la Funció Pública Valenciana. Adquisició i pèrdua de la condició de funcionari. Provisió de llocs de treball.
  
9. Situacions administratives dels funcionaris. Supòsits i efectes de cadascuna d'elles.
  
10. Drets i deures dels funcionaris. Retribucions i indemnitzacions. Incompatibilitats. Règim disciplinari.
  
11. El règim de Seguretat Social del personal al servei de l'administració de la Generalitat Valenciana. La Llei de Prevenció de Riscos Laborals.
  
III. Gestió financera
  
12. El pressupost: concepte i classes. Cicle pressupostari. Pressupost per programes: concepte i objectius. Programació, pressupostació i control. El pressupost en base zero.
  
13. El pressupost de la Generalitat Valenciana. Característiques i estructura. Els crèdits pressupostaris. Modificacions dels crèdits inicials. Despeses plurianuals. Anul·lació de romanents. Incorporació de crèdits. Crèdits extraordinaris i suplements de crèdit. Bestretes de tresoreria. Crèdits ampliables. Transferències de crèdit. Ingressos que generen crèdit.
  
14. Comptabilitat pública. Concepte. Comptabilitat preventiva, executiva i crítica. Ingressos pressupostos. Crèdits pressupostos i romanents de crèdit. Devolucions d'ingressos i minoracions d'ingressos. Contret, formalització i intervingut.
  
15. La comptabilitat pública i la planificació comptable. Pla general de comptabilitat pública. Àmbit i contingut del pla. Objectius. Criteris de valoració.
  
16. Ordenació de la despesa i ordenació del pagament: òrgans competents. Fases de procediment i documents comptables que intervenen. Liquidació i tancament de l'exercici. Control de la despesa pública. Classes. Especial referència del control de legalitat. El Tribunal de Comptes. La Sindicatura de Comptes.
  
17. Despesa per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostàries. Pagaments en ferm i a justificar. Justificació de lliuraments.
  
18. Retribucions de funcionaris públics i del personal laboral al servei de la Generalitat Valenciana. Nòmines. Altes i baixes la seua justificació. Sous, triennis, pagues extraordinàries, complements, altres remuneracions. Meritació i liquidació de drets econòmics. Pagament de les retribucions del personal en actiu. Pagament per transferència i pagament per xec nominatiu.
  
ANNEX III
  
(Oficines públiques)
  
Alacant
  
Servei Territorial de la Conselleria de Justícia i Administracions Públiques
  
Avinguda del Doctor Gadea, número 10, segon
  
03976 Alacant
  
Telèfon PROP 96 593 40 00
  
Fax 96 590 13 78
  
Castelló
  
Servei Territorial de la Conselleria de Justícia i Administracions Públiques
  
Carrer Major, número 78
  
12593 Castelló de la Plana
  
Telèfon 016 57 82 87
  
Telèfon PROP 964 35 80 00
  
Fax 964 35 80 68
  
València
  
Registre General de la Conselleria de Justícia i Administracions Públiques
  
Carrer de l'Historiador Chabàs, número 2
  
46986 València
  
Oficina PROP
  
Carrer del Miquelet, número 5
  
46684 València
  
Telèfon 52 282 10 66
  
Oficines PROP
  
Província Localitat Direcció
  
Alacant Benidorm Racó de Loix, av. Joan Fuster Zaragozá, 1 - 03285
  
Alacant Benidorm La Cala, av. Mont Benidorm, 11 € 03572
  
Alacant Benidorm Foietes-Colònia de Madrid, av. Beniardà, 61 €03121
  
Alacant Benidorm Alfredo Corral-Maravall, av. Ametllers, 42 Acc. 03353
  
Alacant Benidorm Tolls-Salt de l'Aigua, av. Andalusia, 8 Acc. - 03442
  
Alacant Alacant c/ Churruca, 29 € 03277
  
Castelló Castelló de la Plana Av. Germans Bou, 47 € 12769
  
Castelló Castelló de la Plana Av. Del Mar, 16 € 12525
  
Castelló Castelló de la Plana C. Major, 78 (Casa dels Caragols) 12678
  
Castelló Vila-real C. Joan Fuster, 28 € 12717
  
Castelló Vinaròs C. Sant Joaquim, 14 € 12791
  
València València C. Gregorio Gea, 14 € 46795
  
València València C. Gregorio Gea, 27 € 46207
  
València València C. Colom, 80 € 46961
  
València València C. Historiador Chabàs, 2 - 46363
  
València València C. Miquelet, 5 - 46234
  
València Xàtiva Av. Selgas, 3 - 46884
  
València Requena Av. Arrabal, 9 - 46190
  
València Ontinyent Pl. Mestre Ferrero, 22 € 46063
  
València Sagunt Camí Real, 97 € 46330
  
ANNEX IV
  
Barem fase concurs grup C
  
En la fase de concurs a què fa referència la base 8.4 d'aquesta convocatòria, la valoració dels mèrits s'efectuarà d'acord amb el següent barem:
  
A) Antiguitat: serà valorada de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'Administració Pública.
  
B) Titulació acadèmica: qualsevol titulació acadèmica de nivell superior a l'exigida per a l'accés al grup C: 1,5 punts, amb un màxim de 3.
  
C) Cursos de formació i perfeccionament: seran valorats els cursos de formació i perfeccionament de duració igual o superior a 15 hores, que hagen sigut cursats o impartits per l'interessat i que hagen sigut convocats u homologats per qualsevol centre o organisme oficial de formació d'empleats públics, fins a un màxim de 3 punts, d'acord amb l'escala següent :
  
1) De 100 o més hores: 2,00 punts
  
2) De 75 o més hores: 1,50 punts
  
3) De 50 o més hores: 1,00 punts
  
4) De 25 o més hores: 0,50 punts
  
5) De 15 o més hores, 0,20 punts
  
En cap cas es puntuaran en aquest apartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix i en el supòsit de cursos impartits, aquests seran valorats una única vegada, i no seran susceptibles de ser valorades les successives edicions d'un mateix curs.
  
D) Valencià: el coneixement del valencià serà valorat fins a un màxim de 3 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord a l'escala següent:
  
- Coneixement oral: 0,75 punts
  
- Grau elemental: 1,00 punts
  
- Grau mitjà: 2,00 punts
  
- Grau superior: 3,00 punts
  
E) Idiomes comunitaris: fins a un màxim de 2 punts, a raó de 0,40 punts per curs o la seua equivalència si es tracta de cicles, corresponent a títol expedit per la universitat o escola oficial d'idiomes.